जहां इस घटना में दो लोग रामचन्द्र पांडे और जुड़ावन शाह की मौत हो गई वहीं पार्वती नाम की महिला को इलाज के लिए नाजुक हालत में बनारस रेफर किया गया है। भगवानपुर पुलिस ने बाताया कि छोटन पांडेय शराब के नशे में था और अपने बड़े भाई रामचंद्र पांडेय से उलझ गया। इसके बाद उसने हाथ में लिए गड़ासे से वार कर उसकी हत्या कर दी। पति को बचाने गई महिला पर भी उसने वार किया जिससे वो जख्मी हो गई। मृतकों में रामचंद्र पांडेय और जुड़ावन शाह शामिल हैं जबकि पार्वती देवी को गंभीर हालत में इलाज के लिए भर्ती कराया गया है। पुलिस ने शवों को कब्जे में लेकर भभुआ सदर अस्पताल भेज दिया है और आरोपी को पकड़ने के लिए छापेमारी कर रही है। घटना के बाद से गांव के लोग भी सकते में हैं। सदर अस्पताल में डॉक्टरों की टीम जख्मी पार्वती देवी के बेहतर इलाज के लिए बनारस भेजा है। बताया जा रहा है कि उनकी हालत बहुत ही गंभीर है। वहीं घटना के बाद से ही इलके में तनाव का माहौल है। फिलहाल पुलिस इंतजार कर रही है कि पार्वती देवी कब होश में आए और उसका बयान दर्ज किया जाए।